કેન્દ્રીય ગૃહપ્રધાન અમિત શાહે ગુરુવારે સાંજે પંડિત દીનદયાળ પેટ્રોલિયમ યુનિવર્સિટીના ૭મા પદવીદાન સમારોહમાં વિદ્યાર્થીઓને પદવી એનાયત કર્યા બાદ જણાવ્યું હતું કે, ૨૦૧૪ સુધી દેશને સુધારવાની કોઈ કોશિશ થઈ નહીં, ૨૦૧૪માં અર્થતંત્રની હાલત ખસ્તા હતી, ૨૦૧૯માં આજે દેશના મેક્રોઈકોનોમિક ફંડામેન્ટલ્સ મજબૂત છે અને ભારત સૌથી તેજ રફ્તારથી આગળ વધનારા અર્થતંત્ર તરીકે ઊભર્યું છે, જીડીપી સાત ટકાથી ઉપર પહોંચી ગયું છે.